ايمانويل بيار حسون هى ممثله وموديل فرنساويه ايمانويل بيار اتولدت يوم 14 اغسطس سنة 1963 بجنوب فرنسا ابوها جاى بيار اصله يهودى مصرى وامها كرواتيه مالطيه يونانيه، ايمانويل بيار ابتدت التمثيل سنة 1984 وفازت بجوايز كتيره بادوارها، اشتهرت بادوار الاغراء، واشهر افلامها La Belle Noiseuse بسنة 1991 و A Heart in Winter بسنة 1992 و Nelly and Mr. Arnaud بسنة 1995 و Mission: Impossible بسنة 1995 و 8 Women بسنة 2002. اشتغلت كمان موديل وعرضت صورتها عريانه بمجلة ايل بسنة 2003 وخدت ارباح قياسيه واتنسخ 550 الف نسخه منها اتباعت ب3 ايام بس. ايمانويل بيار اتجوزت واتطلقت مرتين اولها من الممثل دانييل اوتويل من سنة 1993 لحد سنة 1995 وبالمخرج مايكل كوهين من 2008 لحد 2011، ارتبطت كمان بالمنتج ديفد فرانسواه مورو وبفنسنت ماير لحد ما انتحر بسنة 2003، جابت بنت وولد من علاقاتها وكمان اتبنت ولد تالت من اثيوبيا بسنة 2010.